આરડીએક્સ લેન્ડીંગ કેસ મામલે ગુજરાત એટીએસે મુંબઈથી અબ્દુલ સત્તાર બાટલીવાલા નામના આરોપીની ધરપકડ કરી હતી. અબ્દુલ બાટલીવાલા સામે જામનગરમાં પણ ગુનો નોંધાયેલો હોવાથી જામનગર પોલીસે બાટલીવાલાનો કબ્જો સંભાળ્યો હતો. જામનગરના કેસ મામલે પોલીસે તેનો કબ્જો લઈ કોર્ટમાં રજૂ કરતાં કોર્ટે 7 દિવસના રિમાન્ડ મંજૂર કર્યા છે. નોંધનીય છે કે, વર્ષ 1993માં મુંબઈમાં થયેલા શ્રેણીબદ્ધ વિસ્ફોટમાં જે આરડીએક્સનો ઉપયોગ થયો હતો તે આરડીએક્સ પોરબંદર નજીક ગોસાબારા ખાતે ઉતારવામા આવ્યું હતું. આ મામલાનું સમગ્ર કાવતરું જામનગરમાં ઘડાયું હતું. આ મામલામાં અબ્દુલ સત્તાર બાટલીવાલા પણ સામેલ હતો. જે 1993 બાદ ફરાર હતો. ગુજરાત એટીએસે બાટલીવાલાને મુંબઈથી ઝડપ્યો હતો.